Adolf Erbslöh
Adolf Erbslöh (født 27. maj 1881 i New York; død 2. maj 1947 i Icking, Landkreis Bad Tölz-Wolfratshausen i Bayern)  var en tysk maler. Sammen med Marianne von Werefkin og Alexej Jawlensky tog han 1909 initiativ til grundlæggelsen af ​​Neuen Künstlervereinigung München (N.K.V.M.), hvorfra Der Blaue Reiter senere opstod.

Adolf Erbslöh blev født i New York, mens faren i en periode arbejdede som købmand dér. Familien vendte tilbage til Tyskland, og 1901 påbegyndte Erbslöh et kunststudium ved "Karlsruher Akademie" ("Staatliche Akademie der Bildenden Künste Karlsruhe") og fortsatte 1904 ved akademiet i München hos den tyske maler Ludwig von Herterich 

Under 1. verdenskrig blev han 1915 tilknyttet "Infanterie-Leib-Regiment des Kaisers" (Kejserens infanterilivregiment), og i krigens sidste periode blev han sendt til Frankrig som krigsmaler.

I 1920'erne rejste Erbslöh meget, hvilket gav anledning til mange landskabsmalerier. I slutningen af 1920'erne opholdt han sig ofte ved Bodensøen og i Oberbayern, hvor han 1934 købte et hus i Isardalen.

Efter Machtergreifung i 1933 blev han afskåret fra udstillinger og offentlige arbejder.

Referencer

Eksterne henvisninger

 Adolf Erbslöh hos Erbsloeh.org  og 
 Adolf Erbslöh hos Adolf-erbsloeh.com, Fine Art  − (de)   
  (= 118530712 hos Portal.dnb.de)
 Adolf Erbslöh hos Artnet.de, Artnet (172 billeder pr. dec. 2022)

Malere fra Tyskland